CELEX: 62018TB0330
Language: sk
Date: 2019-05-08 00:00:00
Title: Vec T-330/18: Uznesenie Všeobecného súdu z 8. mája 2019 — Carvalho a i./Parlament a Rada („Žaloba o neplatnosť a žaloba o náhradu škody — Životné prostredie — Emisie skleníkových plynov — Balík klíma-eneretika 2030 — Smernica (EÚ) 2018/410 — Nariadenie (EÚ) 2018/842 — Nariadenie (EÚ) 2018/841 — Neexistencia osobnej dotknutosti — Neprípustnosť“)

8.7.2019   
            
            
               SK
            
            
               Úradný vestník Európskej únie
            
            
               C 230/49
            
         
      Uznesenie Všeobecného súdu z 8. mája 2019 — Carvalho a i./Parlament a Rada
      (Vec T-330/18) (1)
      
      („Žaloba o neplatnosť a žaloba o náhradu škody - Životné prostredie - Emisie skleníkových plynov - Balík klíma-eneretika 2030 - Smernica (EÚ) 2018/410 - Nariadenie (EÚ) 2018/842 - Nariadenie (EÚ) 2018/841 - Neexistencia osobnej dotknutosti - Neprípustnosť“)
      (2019/C 230/61)
      Jazyk konania: angličtina
      
         Účastníci konania
      
      
         Žalobcovia: Armando Carvalho (Santa Comba Dão, Portugalsko) a ďalší žalobcovia, ktorých mená sú uvedené v prílohe uznesenia (v zastúpení: G. Winter, profesor, R. Verheyen, advokát, a H. Leith, barrister)
      
         Žalovaní: Európsky parlament (v zastúpení: L. Darie a A. Tamás, splnomocnení zástupcovia), Rada Európskej únie (v zastúpení: M. Moore a M. Simm, splnomocnení zástupcovia)
      
         Predmet veci
      
      Na jednej strane žaloba podľa článku 263 ZFEÚ na čiastočné zrušenie smernice Európskeho Parlamentu a Rady (EÚ) 2018/410 zo 14. marca 2018, ktorou sa mení smernica 2003/87/ES s cieľom zlepšiť nákladovo efektívne znižovanie emisií a investície do nízkouhlíkových technológií a rozhodnutie (EÚ) 2015/1814 (Ú. v. EÚ L 76, 2018, s. 3), najmä jej článku 1, nariadenia Európskeho parlamentu a Rady (EÚ) 2018/842 z 30. mája 2018 o záväznom ročnom znižovaní emisií skleníkových plynov členskými štátmi v rokoch 2021 až 2030, ktorým sa prispieva k opatreniam v oblasti klímy zameraným na splnenie záväzkov podľa Parížskej dohody, a o zmene nariadenia (EÚ) č. 525/2013 (Ú. v. EÚ L 156, 2018, s. 26), najmä jeho článku 4 ods. 2 a jeho prílohy 1, a nariadenia Európskeho parlamentu a Rady (EÚ) 2018/841 z 30. mája 2018 o začlenení emisií a odstraňovania skleníkových plynov z využívania pôdy, zo zmien vo využívaní pôdy a z lesného hospodárstva do rámca politík v oblasti klímy a energetiky na rok 2030, ktorým sa mení nariadenie (EÚ) č. 525/2013 a rozhodnutie č. 529/2013/EÚ (Ú. v. EÚ L 156, 2018, s. 1), najmä jeho článku 1, a na strane druhej žaloba podľa článkov 268 a 340 ZFEÚ na náhradu ujmy, ktorú žalobcovia údajne utrpeli, v podobe súdneho príkazu
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Konanie o návrhoch Climate Action Network Europe, WeMove Europe SCE mbH, Arbeitsgemeinschaft Bäuerliche Landwirtschaft a Európskej komisie na vstup vedľajšieho účastníka do konania sa zastavuje.
               
            
                  3.
               
               
                  Pán Armando Carvalho a ďalší žalobcovia, ktorých mená sú uvedené v prílohe uznesenia znášajú svoje trovy konania a trovy konania, ktoré vynaložili Európsky parlament a Rada Európskej únie.
               
            
                  4.
               
               
                  Climate Action Network Europe, WeMove Europe, Arbeitsgemeinschaft Bäuerliche Landwirtschaft a komisia znášajú každá svoje vlastné trovy konania týkajúce sa návrhu na vstup vedľajšieho účastníka do konania.
               
            
         (1)  Ú. v. EÚ C 285, 13.8.2018.